Csökken az országúti halálesetek száma
Utoljára hatvan évvel ezelõtt volt olyan alacsony az országúti halálesetek száma az Egyesült Államokban mint manapság, hála a biztonsági övek, a biztonságosabb gépjármûvek és az ittas vezetés elleni könyörtelen törvények együttes hatásának.
Az amerikai közlekedési minisztérium szerdai beszámolója szerint 2009-ben mintegy 9,7 százalékkal esett vissza a közúti közlekedési halálesetek száma az országban, vagyis összesen 33 808 ember vesztett életét az utakon. Utoljára 1950-ben volt ilyen alacsony az országúti halálesetek száma. Két évvel ezelõtt 37 423-an vesztették életüket az amerikai sztrádákon.
Negyvenegy államban, köztük Washingtonban és Puerto Ricóban is csökkenésrõl számoltak be. Az elsõ helyen Florida vezet, ahol 422-vel kevesebb haláleset történt tavaly, a második helyen pedig Texas áll, ahol a korábbiaknál 405-tel kevesebben vesztették életüket az utakon. A 160 millió megtett kilométerre esõ halálestek száma is rekord mélységekig csökkent az elmúlt évben. Ez azt jelenti, hogy míg 2008-ban 1,26, addig 2009-ben már csak 1,13 volt a 160 millió megtett kilométerre esõ halálestek száma.
Az autópályákon történt halálesetek száma korábban a gazdasági válságok hatására kezdett el csökkeni évrõl-évre, amikor kevesebben használták az utakat. A tavalyi csökkenés azonban annak ellenére következett be, hogy a becslések szerint az autósok 0,2 százalékkal több mérföldet tettek meg, mint 2008-ban.
USA baleset